**Békés Megyei Önkormányzat Közgyűlésének 3/2015. (II. 13.) önkormányzati rendelete**

**Békés Megyei Önkormányzati Hivatal közszolgálati tisztviselőinek** **jogviszonyával összefüggő egyes kérdésekről**

Békés Megyei Önkormányzat Közgyűlése a közszolgálati tisztviselőkről szóló 2011. évi CXCIX. törvény (továbbiakban: Kttv.) 234. § (3)-(6) bekezdésében, 236. § (4) bekezdés b) pontjában, továbbá a 237. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

# A rendelet hatálya

**1.§** (1) E rendelet hatálya a Békés Megyei Önkormányzati Hivatalban (továbbiakban: Hivatal) foglalkoztatott köztisztviselőkre és közszolgálati ügykezelőkre (továbbiakban együtt: közszolgálati tisztviselők) terjed ki.

(2) A rendelet 7. §-ának (1) bekezdésében meghatározott szociális támogatások azokat a nyugállományú közszolgálati tisztviselőket illetik meg, akik a Hivataltól – illetve jogelőd szervezetétől – kerültek nyugállományba.

# Illetménykiegészítés

**3.§** (1) A Hivatal felsőfokú iskolai végzettségű köztisztviselője illetménykiegészítésre jogosult, amelynek mértéke a köztisztviselő alapilletményének 30 %-a.

(2) A Hivatal középiskolai végzettségű köztisztviselője illetménykiegészítésre jogosult, amelynek mértéke a köztisztviselő alapilletményének 10 %-a.

# Vezetői illetménypótlék

**4. §** (1)A Hivatalban a vezető köztisztviselő vezetői illetménypótlékra jogosult.

(2) A vezetői illetménypótlék mértéke az osztályvezetői szintnek megfelelő vezetőnél alapilletményének 10 %-a.

## Közszolgálati tisztviselői juttatások, támogatások

1. **§** (1) A közszolgálati tisztviselők részére az önkormányzat a következő szociális juttatásokat biztosítja:
2. Családalapítási támogatás

aa) fiatal házasok egyösszegű támogatása;

ab) gyermekszületés esetén nyújtott természetbeni támogatás.

1. Szociális támogatások

a) rendkívüli (eseti) pénzbeli szociális segély;

1. Illetményelőleg

(2) A közszolgálati tisztviselő részére az önkormányzat a következő jóléti juttatásokat biztosítja:

1. cafetéria juttatás;

(3) A közszolgálati tisztviselő részére az önkormányzat a következő egészségügyi juttatásokat biztosítja:

1. egészségügyi szűrő vizsgálatok támogatása;
2. szemüveg vagy kontaklencse készítésének díjához történő hozzájárulás.

(4) A közszolgálati tisztviselő részére az önkormányzat tanulmányi ösztöndíjat, képzési, továbbképzési, nyelvtanulási támogatást nyújt.

**6. §** (1)Az elhunyt közszolgálati tisztviselővel közös háztartásban élt közeli hozzátartozót, amennyiben a közszolgálati tisztviselőt nem nyilvánították a közszolgálat halottjává, kérelmére temetési segély illeti meg. Közeli hozzátartozónak minősülnek a Polgári Törvénykönyvről szóló 2013. évi V. törvény 8:1. § (1) bekezdés 1. pontjában meghatározott személyek.

(2) A közszolgálati tisztviselőt a vele közös háztartásban élt közeli hozzátartozójának halála esetén, kérelmére temetési segély illeti meg.

**7. §** (1) A nyugállományú közszolgálati tisztviselőt az önkormányzat költségvetési rendeletében biztosított szociális keret terhére az alábbi pénzbeli és természetbeni támogatásokban részesülhet:

a) eseti szociális segély;

b) temetési segély;

**8. §** A juttatások mértékét, feltételeit, az elbírálás és elszámolás rendjét, valamint a visszatérítés szabályait a jegyző az egységes közszolgálati szabályzatban állapítja meg.

**9. §** A rendeletben foglalt juttatások és támogatások pénzügyi fedezetét a közgyűlés az éves költségvetésében biztosítja.

# Záró rendelkezések

**10. §** (1)E rendelet kihirdetése napján lép hatályba, de rendelkezéseit 2015. január 1. napjától kell alkalmazni.

Békéscsaba, 2015. február 13.

|  |  |
| --- | --- |
| **Zalai Mihály** | **dr. Moka Eszter** |
| elnök | jegyző |

A rendelet kihirdetésre került 2015. február 13.napján.

|  |
| --- |
| **dr. Moka Eszter** |
| jegyző |